Got to Get You into My Life

"Got to Get You into My Life" הוא שיר של להקת הרוק הבריטית הביטלס, שיצא לאור לראשונה ב-1966 באלבום Revolver. השיר נכתב על ידי פול מקרטני והקרדיט ניתן ללנון-מקרטני. השיר הוא מחווה לצלילי ה"מוטאון", והוא כולל כלי נשיפה ומילים הרומזות על חוויה פסיכדלית. "זהו למעשה שיר הלל לחשיש", הסביר מקרטני. השיר הגיע למקום השביעי במצעד הפזמונים הבילבורד הוט 100, והיה הלהיט האחרון של הביטלס שהגיע לעשרת הגדולים בארצות הברית, עד ליציאתו לאור של שירם “Free as a bird”, ב-1995. גרסת כיסוי בהפקת מקרטני, אותה ביצעו Cliff Bennet and the Rebel Rousers הגיעה למקום 6 בבריטניה בשנת 1966. השיר הופץ בארצות הברית כסינגל כחלק מאלבום האוסף Rock ‘n’ Roll Music בשנת 1976, שש שנים לאחר שהביטלס התפרקו. גרסת כיסוי נוספת של Earth, Wind & Fire מתוך פסקול הסרט Sgt. Pepper's Lonely Hearts Club Band הגיעה למקום התשיעי בארצות הברית בשנת 1978. אף על פי שבאופן רשמי קיבלו לנון-מקרטני את הקרדיט על כתיבת השיר, מקרטני היה האחראי הראשי לכתיבת השיר, שבו הוא גם שר את הקול המוביל. השיר הוקלט באולפני אבי רוד בין 7 באפריל ל-17 ביוני 1966 והתפתח מאוד בין הניסיונות הראשונים ועד לגרסה האחרונה שיצאה לאור באלבום. קבלת ההחלטות על עיבוד השיר הייתה תהליך מורכב, עד שהוחלט להוסיף חצוצרות בסגנון מוזיקת נשמה, שמזכירות את צלילי Memphis Soul ומוטאון של אולפני Stax. הגרסה המקורית של הרצועה הוקלטה ביום השני של הקלטות האלבום Revolver, וכללה הרמוניום וגיטרה אקוסטית וכן יחידת א-קפלה חלקית (שחוזרת על המשפט “I need your love”), כאשר מי ששרו היו מקרטני, ג'ון לנון וג'ורג' הריסון. בספרו של רוברט רודריגז נכתב שיחסית לגרסה "הצעקנית בסגנון צליל ה-R&B" שהלהקה השלימה ביוני, הגרסה הזאת "דמתה יותר לסגנון מאזור הייט-אשבורי מאשר ממפיס" - כלומר יותר מוזיקה היפית ופחות רוק אנד רול קלאסי, כמו אלביס. בזמן ההקלטה מוקמו המיקרופונים קרוב לחלק הפעמוני של כלי הנשיפה ולאחר מכן ההקלטה עברה דרך אמצעי שמונע אותות בעוצמה גבוהה מדי. הקלטה זו שנערכה ב-18 מאי הייתה הפעם הראשונה שהביטלס השתמשו במחלקת קרנות. כלי ההקשה הבולט ביותר הוא תוף מרים בטכניקת אובר-דאבינג. השיר נפתח בתרועת כלי נשיפה רועשת, הקולות של מקרטני נכנסים בשנייה 0:07. פזמון השיר מופיע בשדה 1:04, בשירת שם השיר. לאחר מכן השיר מחליף בין הבית לרפרן. סולו גיטרה קצר מופיע בדקה 1:53 ובדקה 2:10 כאשר כלי הנשיפה נכנסים חזרה. השיר מסתיים בקולות של מקרטני הולכים ונחלשים בצורה דומה למוזיקת הנשמה של אותה תקופה. בחלק זה המיקסים של המונו והסטריאו של ההקלטה כוללים אלתור חופשי ונוכחות של רצועת קול שני היא מעודנת יותר בגרסת המונו. בספר של בארי מיילס (אנ') "Paul McCartney: Many Years from Now" שיצא לאור ב-1977, מקרטני מגלה שהשיר נכתב על מריחואנה. "זה שיר שכתבתי כשהכירו לי לראשונה את החשיש... לכן הוא בעצם שיר על זה, הוא לא על בן אדם." מילות השיר מרמזות על כך: "יצאתי לנסיעה, לא ידעתי מה אמצא שם/דרך אחרת שבה אולי אוכל לראות שם סוג אחר של מחשבה", "מה אני יכול לעשות? מה אני יכול להיות? כשאני איתך, אני רוצה להישאר שם/אם אני אמיתי, לעולם לא אעזוב ואם כן, אדע את הדרך לשם." "זהו למעשה שיר הלל לחשיש," הסביר מקרטני, "כמו שמישהו אחר היה כותב שיר הלל לשוקולד או ליין אדום טוב." מידע על היצירה "Got to Get You into My Life" באתר מיוזיק בריינז מידע על הקומפוזיציה "Got to Get You into My Life" באתר AllMusic גרסאות נוספות ל"Got to Get You into My Life" באתר SecondHandSongs Miles, Barry, 1943-, Paul McCartney : many years from now, 1st Owl books ed, New York: H. Holt, 1998, ©1997, ISBN 0-8050-5249-6 Wallgren, Mark., The Beatles on record, New York: Simon & Schuster, 1982, ISBN 0-671-45682-2 The Beatles on Film, Bielefeld: transcript Verlag, ISBN 978-3-8394-0885-8 Rodriguez, Robert, 1961-, Revolver : how the Beatles re-imagined rock 'n' roll, Montclair, NJ: Backbeat Books, 2012, ISBN 978-1-61713-009-0 "100 Greatest Beatles Songs: #50 – 'Got to Get You Into My Life'". Rolling Stone. נבדק ב-20 ביוני 2012. {{cite web}}: (עזרה) מצעד שירי הביטלס של כאן 88